Merkezê Îrtîbatî û Çapemenîye yê HPGyî da zanayene ke artêşa tirke ya îşxalkere mabênê 31ê çeleyî û 8ê sibate de Herêmê Pawitişî yê Medya dayî bombayan ver. Detayê hêrişan wina yê:
''31ê çeleyî de warê Basya yê herêma Avaşînî de têgêrayîşê helîkopteran qewimîya û Werxelê dîya bombayan ver. 1ê sibate de warê Merwanosî yê Avaşînî de têgêrayîşê helîkopteran qewimîya. 2ê sibate de dewa Şêrane ya herêma Garê dîyaye bombayan ver.
5ê sibate de dewê Gûze, Yekmal, Ergen, Bilmend, Şîye yê Garê 5 reyî û warê Kafya zî 9 reyî dîyayî bombayan ver. Heman roje dormeyê dewanê Sergel, Girê Baharî, Fileha yê Zapî 3 reyî dîya bombayan ver. 8ê sibate de dormeyê Awa Lolanî ya Xakûrkê 4 reyî, warê Girê Roste û Girê Bizina yê Goşînê yê herêma Xakûrkê 8 reyî dîyayî bombayan ver.''
